Flexicurity,+den+danske+model

=Flexicurity, den danske model=

For en større forståelse af den danske velfærdsstat, er det essentielt at have et kendskab til de mekanismer som styrer vores arbejdsmarked. Man kan nemlig med god grund argumentere for, at det i høj grad er netop pga. af Danmarks arbejdsmarkedsmodel, vi har den velfærdsstat som vi kender i dag. Hvis man ser bort fra de sidste års økonomiske krise i Danmark, har vi i en meget lang årrække været præget af lav arbejdsløshed og økonomisk vækst. For at forstå hvordan flexicurity-modellen har bidraget til dette, er det centralt at belyse elementerne i modellen, - og vigtigst af alt deres samspil med hinanden. Dette opslag vil derfor introducere flexicurity-modellen, dens dele, sammenhænge og betydning.
 * Opslagets relevans**

Flexicurtiy-begrebet er en sammentrækning af de engelske ord ”flexibility” og ”security". Pga. globaliseringen er der i dag et stort behov for fleksibilitet i virksomhederne. For at være konkurrencedygtig er det vigtigt at kunne omstille sin produktion hurtigt, men samtidig er det nødvendigt at imødekomme lønmodtagernes ønske om et socialt sikkerhedssystem.

> >
 * De tre hovedelementer:**
 * 1) Fleksibilitet i ansættelsesforholdet
 * 2) Et socialt sikkerhedssystem
 * 3) En aktiv beskæftigelsespolitik

Det der kendetegner det danske arbejdsmarked som fleksibelt, er at det er nemt for virksomhederne at ansætte og afskedige medarbejdere. Hvis kravene pludselig ændres i en virksomhed, er det vigtigt hurtigt at kunne omstille sig, og fyre medarbejdere hvis det er nødvendigt. I Danmark er dette nemt, takket være det sociale sikkerhedssystem. Står man pludselig uden job er der adgang til Dagpengesystemet, takket være det skattefinansierede sociale sikkerhedsnet. Til gengæld skal den arbejdsløse gøre en indsats for at finde et nyt arbejde, og det er her den aktive beskæftigelsespolitik kommer ind i billedet. For at hjælpe den ledige tilbage i arbejde bruges redskaberne i beskæftigelsespolitikken, som fx hjælp til jobsøgning og praktik. Derudover handler flexicurity også om at lave lokale løsninger i virksomhederne, hvor arbejdstid, løn osv. tilpasses den enkelte virksomheds situation, og på den måde bliver mere fleksibelt.


 * Relevante problemstillinger:**
 * 1) Hvad er flexicuritymodellen?
 * 2) Hvilken betydning har flexicuritymodellen for det danske arbejdsmarked ?

- Andersen, Lars m.fl. 3008, Fra verdenskrig til velfærd, Nordisk forlag - http://www.da.dk/bilag/Flexicurity%20forklaret.pdf - Pjece fra dansk arbejdsgiverforening ”Flexicurity i Danmark – en indføring i den danske arbejdsmarkedsmodel”
 * Kilder:**

Litteraturen vi har anvendt i forbindelse med dette opslag, er hentet fra en historiebog og en pjece fra Dansk Arbejdsgiverforening. Generelt vurderes det, at der er høj troværdighed forbundet med lærebøger, og pjecen som er udgivet af Dansk Arbejdsgiverforening vurderer vi også til at være uvildig og have en høj troværdighedsværdi.

Lavet af Sara og Amalie.